0 


Digitized  by  the  Internet  Archive 
in  2016 


https://archive.org/details/delaudibusguliel01dunc 


DE  LAUDIBUS 
GULI  ELMI  H AR  VEI 

ORATIO. 


DE  LAUDIBUS 

G U L I E L M I H A R V £ I 

ORATIO, 

Habita  in  iEdibus  Academiae  Medicae,  prope 
aulam  Collegii  Regii  Chirurgorum  Edinbur- 
genfis, 

Ipfis  Calendis  Aprilis,  1778, 

Binis  jam  elapfis  feculis  ab  ipfius  natali. 


Auftore  AND  RE  A DUNCAN,  M.  D. 

Col.  Reg.  Med.  Ed. ; Soc.  Med  Ed. ; Phil.  Ed. ; 

Phil.  Americ.  ; Med  Havn. , Socio  : 

Ac  Valetud  Edin  Med.  Sen. 


EDINBURGI: 

Venales  Proliant  apud  C.  E L L I O T, 
In  Area  Parliamentaria, 


M,DCC,LXXVIII. 


COLLEGIO  REGIO 


MEDICORUM  LONDINENSI 

Haec,  qualiacunque. 


In  Socii  Beatiffimi  Memoriam, 


Summa  Veneratione 


Dicat 


ANDREAS  DUNCAN, 


ANDREAS  DUNCAN 


LECTORI 


S. 


SEQUENTES  paginas.  Lector  benevole,  ex 
proprio  penu  nequaquam  deprompfi.  Tum 
verbis  tum  fententiis  virorum  illuftrium  ubique  fere 
ufus  fum  ; atque  ex  illorum  copia  inopiam  meam 
fublevavi.  Horum  igitur  haud  mihi  fas  eft  ferre 
honorem.  Attamen,  fi  inceptis  laudatio  fit  decer- 
nenda, benevolentiam  indulgentiamque  tuam  ex- 
optare licebit.  Mendas  vel  corrigas  vel  condones 
enixe  precor.  Molimina  noftra  aequi  bonique 
confulas,  oro  obfecroque.  Vale. 

Edinburgi,  ex  iEdibus} 

Academiae  Medicae  C 
Prid.Cal.Maii,  1778.  j 


Ex  quo  illuftriffimus  Harveus  circularem  fanguinis 
motum  novum  jam  in  medicina  fundamentum  invexit, 
nihil  mirum  fi  neoterici,  diruto  caduco  aedificio,  prope 
novam  inftaurandam  curaverint  artem  medicam. 

MEDICINiE  doctores  ornatissimi» 
CHIRURGI  SO  TERTISSIMI, 

ARTIS  SALUTIFERjE  STUDIOSI  GENEROSISSIMI» 
AUDITORES  DENIQUE  HUMANISSIMI, 

ULLA  re,  uf  praeclarus  olitn  obfer- 


vavit  philofophus,  homines  ad  deos 
propius  accedunt  quam  falutern  hominibus 
dando.  Pulchrum  igitur,  imo  honorificum, 
efle  de  arte  medendi  bene  mereri  nemo  cer- 
te inficias  ibit.  Atque  bene  meritos  etiam 
laudibus  profequi  haud  abfurdum.  Hodi- 
ernus vero  dies  luculentiffima  virtutum  ex- 
hibet exempla;  et  latiffimum  oratori  vide- 
tur praebere  campum,  ubi  diicurrere  liceat 


B 


auditores 

auditores  obledando,  pariterque  monendo* 
Volventibus  enim  annis  denuo  redit  Illuftrif- 
fimi  Harvei  dies  natalitius.  Bina  jam  elap- 
fa  iunt  fecula  ex  quo  fanguinis  circulationis 
Inventor  vitalem  primo  haufit  auram.  An 
ullus  magis  laudibus  affici  meretur,  quam  ille 
qui  orationem  inftituit  annuam  in  comme- 
morationem aliorum,  qui  beneficiis  fuis  in 
rem  medicam  claruerunt?  Cujus,  quaefo, 
memoria  ad  feros  etiam  nepotes  magis  ac- 
cepta defcendere  debet,  quam  illius  qui  tot 
vivus  peregit,  tot  mortuus  perfecit  ? 

Expedatis  igitur  forfan,  quotquot  adeftis, 
auribus  arredis,  animifque  intentis,  diffe- 
rentem protinus  audire  hodiernum  conciona- 
torern  de  prima  origine,  fumma  utilitate,  at- 
que denique  poft  homines  natos  maxima 
dignitate,  inventi  Harveiani.  Non  omnia 
tamen  poflumus  omnes.  Neque  mihi  nunc 
convenit  in  aequore  magno  ventis  vela  dare. 
Haud  multis  igitur  nunc  opus,  cum  in  hoc 
fermone  de  vita,  inventis,  ac  meritis  illu- 
ftriffimi  Harvei,  breviter  in  animo  fit  diffe- 
rere.  Atque,  fi  quantum  cuperem  poffem 

quoque,  haud  nunc  deficeret  oratoria  com- 
mendatio. Non  tamen  dubitandam,  quin 
apud  cordatos  molimina  etiam  laudi  fuerint. 
Eli  quodam 'prodi re  tenus,  atque  in  magnis 
faltem  voluifle,  fi  non  datur  ultra.  Kaud 
dubito  igitur  quin  nollros  defedus  indulgen- 
tia veftra  facile  excufatos  habebit,  cum  fefii- 
nante  atque  impari  calamo  rem  tantam  ag- 
grediamur. 

Vos  igitur,  auditores  optimi,  oro,  obfecro- 
que  coeptis  adfpirate  meis  ; favete  linguis  ; 
atque  benigne  nunc  accipite  quae  de  viro 
celeberrimo  in  medium  proferre  decrevi. 

Natus  eft  Gulielmus  Harveus,  ftemmate 
haud  ignobili,  Folkftoniae,  in  agro  Cantii, 
ipfis  Calendis  Aprilis,  anno  pofi:  Chrifium 
natum  millefimo  quingentefimo  feptuage- 
fimo  odavo.  Literarum  humaniorum  ele- 
menta in  fchola  publica  Doroberniae  primum 
didicit.  Exinde,  annum  agens  decimum 
quartum,  Academiam  Cantabrigienfem  peti- 
vit. Poilea  apud  exteras  regiones  medici- 
nae {ludio  incubuit.  Inter  alios  do&ores, 
apud  gymnafium  Patavinum  viri  celeberrimi 

Fabricii  ab  Aquapendente  praelectiones  au- 
divit. Studiorum  curriculo  tandem  obito, 
Medicinae  DoCtor  creatus  eft. 

Laboribus  academicis  ita  peraCtis,  haud  fi- 
ne induftriae  atque  ingenii  laudibus,  fub 
proximi  feculi  initium,  artem  medicam  ex- 
ercere, docere,  atque  adaugere,  Londini 
aggreflus  efl.  Annum  agens  circiter 
vicelimum  fextum,  frequenti  ftudioforum 
concurfui  corporis  humani  ftru&uram  expo- 
fuit.  Praelectiones  ejus  anatomicae,  eo 
tempore,  propria  manu  exaratae,  in  Biblio- 
theca Mulei  Britannici  adhuc  exftant.  In 
iis  fanguinis  gyrum  primus  exploravit, 
detexit,  patefecit.  Rem  tanti  momenti  etiam 
juvenis  invenit,  perfecit,  edidit.  Poft  pau- 
cos annos,  exercitatio  ejus,  de  motu  cordis  et 
fanguinis,  typis  excufa,  publici  juris  faCta  eft. 
Talibus  argumentis  hanc  doCtrinam  ftabili- 
vit,  ut  nemo  facile  de  veritate  ejus  dubitare 
potuerit.  Inter  eruditos  et  cordatos  viros 
Riolanus,  tunc  in  academia  Parihenft  profef- 
for  Regius,  et  Ludovici  decimi  tertii  medi- 
cus primarius,  ei  fidem  fere  folus  non  habuit- 

Experi- 

Experimenta  tamen  raciocinationem  cito  fu- 
perant ; atque  opinionum  commenta  veritati 
tandem  cedunt.  Nemo  igitur  inventum 
Harveianum  de  fanguinis  circuitu  nunc  ne» 
gabit.  Atque,  quod  paucis  quidem  evenit, 
adhuc  vivens  novam  hanc  luam  dodrinam, 
ab  omni  ingenuo  et  fapienti  medico  ubique 
terrarum,  lubenter  receptam  videbat. 

Haud  deerant  tamen  apud  aequales  ejus 
quidam  vituperatores,  qui  hoc  inventum  an- 
tiquiffimis  etiam  medicis  tributum  volebant. 
Quo  longius  autem  diftat  infignis  aliqua  vir- 
tus, eo  minus  fulgore  urit,  nec  tamen  debili- 
us lumen  fpargit.  Ubi  igitur  hominum  in- 
vidiam atque  odium  mors  tandem  extinxe- 
rat,  ingenium  admirabile  Harvei  pulchrius 
multo  enituit.  Neque  in  praefenti  feculo 
quifquam  dubitare  audet,  quod  de  hoc  oeco- 
nomiae animalis  vitali  motu  ante  illum,  ne 
vel  fomniaverint  medici.  Inlignem  igitur 
impetravit  coronam,  unde  prius  nulli  velarunt 
tempora  dedi. 

Laudare  autem  inventum  ejus  pro  eo  ac 
meretur,  haud  noftrum,  nec  tali  auxilio  nunc 

eget» 

eget.  Sufficiat  dicere,  quod  philofophiae  cor- 
poris humani  fundamentum  pofuit  Har- 
veus ; atque  fabricam  ipfam  exftruendi  facul- 
tatem porteris  dedit. 

Summis  fic  affe&us  honoribus,  haud  tamen 
reliquam  vitam  filentio  tranfivit ; fed  medici- 
nae ftudio  indefeffiis  incubuit.  In  medium 
poftea  protulit  praeclaras  Exercitationes  de 
Generatione  Animalium.  Ibique  intima  fere 
naturae  penetralia  invadens,  vitae  fomitem 
incredibili  acumine  indagavit.  Sententiam 
docuit,  quae  nunc  eruditis  atque  ingeniofiffi- 
mis  nonnullis  viris  apprime  arridet.  Ut  ver- 
bis enim  ipfius  utar,  * Vita  in  fanguine  con- 
‘ firt.it,  ut  in  facris  noftris  legimus,  quippe  in 

5 ipfo,  vita  atque  anima  primum  elucet/ 
‘ Clare  enim  conftat,  fanguinem  elfe  partem 
4 genitalem,  fontem  vitae,  primum  vivens  et 
4 ultimum  moriens ; fedemque  animi  prima- 
4 riam,  in  quo  tanquam  in  fonte,  calor  primo 
‘ et  praecipue  abundat  vigetque,  et  a quo 

6 reliquae  omnes  totius  corporis  partes  calo- 
? re  influente  foventur  et  vitam  obtinent.’ 

Nec 

Nec  magis  enituit  Harveus  au£tor  magni 
nominis  quam  profeffor  celeberrimus.  Lon- 
dini  enim  munus  praeceptoris  gnaviter  obe- 
unti omni  anni  tempeftate  magna  auditorum 
frequentia  femper  adfuit. 

Feliciter  praeterea  apud  cives  artem  faluti- 
feram  exercuit : Atque  Magnae  Britanniae 
Regibus,  tum  Jacobo  tum  Carolo,  Archiater 
creatas  effc.  Sub  hoc  autem  tempus,  tetra 
dilcordia  civium  ardorem  incendens,  funef- 
tum  miferrimumque  bellum  commovit.  Me- 
dicus fidelis  Regii  Domini  fortunam  infe- 
quens  urbe  expullus  eft.  Atque,  dum  inter 
arma  commilitonibus  falutem  dabat,  ferro  at- 
que igni  ingenii  proles  periit.  Quae  fummo 
acumine,  fummaque  induftria  exploraverat, 
literifque  mandaverat,  'heu  nefas  ! expoliata 
domo  ejus,  crepitantibus  uruntur  flammis. 

Agris  vero  tandem  pacatis,  Londinum  re- 
diit, ibique  medicorum  omnium  feculi  fui  a- 
pud  Anglos  princeps  facile  habitus  efl. 
Collegii  regalis  Londinenfis  decus  atque 
gloria  extitit;  liberifque  fociorum  fuffra- 
giis  ad  Praefidis  officium  eve&us  fuit.  Sed9 

annis 

annis  laboribufque  labefa&atus,  honorifico 
hoc  munere  aetate  magis  integris  ceffit  j 
benevolentiam  tamen  erga  focios  abunde 
monftravit.  Collegii  enim  aedes  locupletavit 
ornavitque.  Caenaculum  et  Mufeum  condi- 
dit; bibliothecam  propriis  fumptibus  inftrux- 
it  ; atque  demum,  exemplo  prope  inaudito, 
in  pleno  fodalium  conventu,  patrimonio  fuo 
fe  fponte  exuit,  ut  etiam,  dum  ipfe  viveret, 
haereditas  illa  ad  collegium  perveniret.  Non 
aurum,  non  argentum,  non  lapides  perluci- 
dos, non  falces,  non  purpuram  quaefivit. 
Sed  imprimis  in  votis  fuit,  ut  animi  pofteri- 
tatis  medicae  fama  gloriaque  majorum  ac- 
cenfi,  ad  omnem  fcientiae  laudem,  ad  omnia 
humanitatis  officia,  provocarentur. 

Sic  vixit  Harveus,  atque  tandem,  annos  na- 
tus circiter  odtoginta,  minime  quidem  viridis, 
obiit.  Tertioenim  nonas  Junii, annomillefimo 
fexcentefimo  quinquagefimo  feptimo,  vitam 
cum  morte  commutavit.  Atque  fi  aetas 
perfedla,  vita  haud  minus  perfe&a.  In  nulla 
enim  parte  ceffavit.  Sed  boni  medici,  boni 
amici,  boni  civis  officio,  ad  extremum,  ul- 
que,  fundtus  effi 


Ut 

Ut  vivus  amorem  fodalium  fibi  concilia- 
bat, iic  mortuus  fumma  cum  veneratione 
femper  memorandus.  Adhuc  enim  inventis 
et  confiliis  ovantem  patriam,  imo  fcientiani 
medicam , fovet  et  ornat.  Neque  deerit,  ut  fpe- 
ro,  poft  mille  fecula,  qui  viri  de  re  medica  op- 
time meriti  res  geftas  memorabit.  Manet 
adhuc  honos,  nomenque,  laudefque,  femper- 
que  manebunt. 

Mihi  quidem  jucundum  foret,  et  vobis 
fortafle  haud  moleftum,  fi  ea  quae  bene  me- 
ruit immortalis  Harveus  fufius  exponere  ag- 
grederer. Non  tamen  ulterius  pergam,  ne 
magni  viri  laudes,  ingenii  culpa,  deteram. 
Sufficiant  igitur  quae  de  vita,  moribus,  atque 
inventis  ejus  jam  di£ta  funt.  Non  enim  in 
animo  eft  vos  fermone  longo  morari,  vel  per 
ambages  ducere.  Ab  ejus  tamen  exemplo 
monita  pauca  colligere  liceat. 

Recordamini  igitur,  quaefo,  quotquot  ad- 
eftis,  immortalis  Harvei  induftriam.  Vita 
brevis,  ars  longa.  Volat  irrevocabile  tempus. 
Carpe  igitur  diem,  dum  fororum  fila  trium 
patiuntur  atra.  Nil  fatis  morituris,  nil  mo- 
C rientibus. 

rientibus.  Quotidie  enim  propius  ab  ultimo 
flamus.  Extremus  cito  perveniet  dies.  Mag- 
nus  ideo  animus,  confcius  fibi  melioris  natu- 
rae, operam  dabit  ut  honefle  fe  et  induftrie 
gerat.  Falfa  non  durant,  fed  diligentiae  tenor 
permanet.  Ad  ingenium  rite  exercendum, 
fcientia  medica  latiffimum  adhuc  praebet 
campum.  Natura  munera  fua  non  fimul 
tradit,  nec  omnibus  patent,  reduda  funt,  et 
in  interiori  facrario  claufa,  ex  quibus  aliud 
haec  aetas,  aliud  poflera,  accipit  et  depro- 
mit. Multum  adhuc  reflat  operis,  multum- 
que reflabit,  neque  ulli  nato  pofl  mille  fecula 
praecidetur  occafio  aliquid  adhuc  adjicien- 
di. Noftrum  eft  igitur,  dum  artis  medicae 
dignitatem  tueri,  dum  turpitudinem  et  infa- 
miam evitare  volumus,  animos  exfufcitare, 
intentifque  ingeniis  ea  omnia  revolvere  quae 
ad  artis  vim  atque  perfedionem  quovis  mo- 
do conferre  videantur.  Hoc  ergo  a vobis 
orare  liceat,  ut  quales  praeflare  vos  inflitueritis, 
tales  ufque  ad  exitum  fervetis.  Efficite  igi- 
tur ut  in  morem  Harvei  laudari  poffitis,  fin 
minus  ut  agnofci.  Unumquemque  oportet 

m hoc  Audio  verfatum,  fymbolum  aliquid, 
utcunque  exiguum,  in  commune  medicinae 
aerarium  contribuere.  MonArent,  igitur,  co- 
namina veAra  vitalis  aurae  ufum  non  fruAra 
datum  effe,  neque  vos  fruges  folummodo 
confumere  natos. 

In  artis  autem  medicae  incrementum  quae 
via  optime  ducat  fortaffis  quaerendum. 
Hic  autem  exemplum  Harvei  deviis  atque 
errantibus  tramitem  monArat.  Obfervatio- 
nibus  atque  experimentis  fanguinis  circui- 
tum indagavit.  Experimentum  quidem  dif- 
ficile, fed  caute  peradtum  laboris  juAum  ad- 
fert  praemium.  Quae  prius  animo  conie- 
cimus,  fi  vera,  confirmat,  fi  falfa,  refellit. 
Hac  via  igitur  veAigiis  Harvei  infiftamus  ; 
hac  parvi  properare  debemus  et  ampli.  Et 
fi  qua  forte  fortuna  utile  aliquid  antea  latens 
quaerenti  fefe  obtulerit,  id  nominis  gloriam, 
pereunte  etiam  marmore,  poAeris  enarrabit. 

Hoc  quidem  paucis  folummodo  expedtan- 
dum.  Studendum  tamen  e A non  tantum 
ut  plus  fcias,  fed  ut  melius.  Ad  ipfam 
igitur  naturae  normam  recurrendum  e A,  fi 


ex- 

exoptetis  ut  vel  vobis  honori,  vel  amicis  u- 
tilitati,  vel  reipublicae  emolumento,  effe  pof- 
fitis. 

Si  ea  quae  modo  diximus,  fi  immortalis 
Harvei  exemplum,  apud  auditores  hodiernos, 
ad  artem  medicam  per  experimenta  exco- 
lendam, fludium  atque  ardorem  excitabunt, 
fumma  quidem  afficiar  voluptate.  Ne  tamen 
inani  nunc  videar  fungi  munere,  in  animo 
eft  honoris  palmam,  utcunque  exiguam,  in- 
flituere,  quae  generofo  cuique  candidato  in- 
genium atque  induflriam  exercendi  occafio- 
nem  praebeat.  Hac  ratione  imprimis  re- 
verentiam noftram  adverfus  venerabilem  Har- 
veum,  qui  tam  multa  atque  praeclara  infti- 
tuit,  ut  tum  aequales  tum  pofteros  ad  laudis 
gloriam  excitaret,  adhibere  aliquatenus  vo- 
lumus. Et  fortaffe  etiam,  ingenio  aliter 
cundtabundo  portam  pandat,  unde  fummarn 
fibi  impetret  honorem,  fummarn  arti  faluti- 
ferae  adferat  utilitatem.  Talis  enim  palma, 
haud  pretio  fed  honore  aeftimanda,  tardis 
ftimulum,  alacribus  oblectamentum  praebet. 
Atque  dum  inter  omnes  fervet  opus,  aliquid 

faltem 

faltem  expe&andum  quod  communi  utili- 
tati inferviat. 

His  igitur  addu&us,  decrevi,  dum  res 
et  aetas  patiuntur,  dumque  ftudioforum  cona- 
mina noftrum  foveant  defidarium,  numifma 
aureum, venerando  Harvei  nomine  infcriptum, 
quotannis  proponere  ; quaeftionem  aliquam, 
per  experimenta  indagandam,  publico  exa- 
mini fubjicere  ; ingeniique  mercedem,  aequo 
jure  decretam,  fefto  folenni  in  Harvei  hono- 
rem inftituto  tradere.  Inter  varias  autem  cor- 
poris partes,  quid  melius  primam  quaeftionem 
fuppeditare  poteft,  quam  ipfe  fanguis  ? De  hoc 
fluido,  quo  quidem  immortalis  Harveus  fum- 
mum  fibi  honorem  et  meritus  et  adeptus  eft, 
plurima  etiamnum  indaganda  reflant : In- 
ter alia,  coloris  rubri  caufa  adhuc  latet.  Viri 
quidem  folertes  apud  recentiores  hac  in  re  per 
experimenta  non  parum  progrefli  funt;  aliif- 
queviam  quafl  patefecerunt.  Multum  tamen 
agendum  reftat ; atque  fl  veftris  exercitatio- 
nibus experimenta  jam  in  medium  prolata, 
vel  refelluntur  vel  confirmantur,  labor  haud 

inutilis. 

inutilis,  haud  injucundus.  Si  autem,  favente 
Numine,  fortunatus  aliquis  ex  fumo  lucem 
dare  poterit,  et  opus  et  ftudium  remunerabit 
fegete  laeta. 

Hanc  igitur  quaeftionem  nunc  proponere 
liceat : Unde  color  fanguinis  ? Atque  hac 
indagatione  nihil  amplius  in  votis  eft,  quam 
ut  memoriae  Harvei  debitos  perfolvamus 
honores,  ut  exemplum  ejus,  quo  ars  medica 
imprimis  excolenda,  haud  paffibus  aequis 
fequamur,  atque  denique  ut  experimentorum 
utilitas  omnibus  pateat. 

His  expofitis,  haud  amplius  morandi  cau- 
fa,  quam  ut  vobis,  auditores  fpedtatiffimi,  gra- 
tias reddam.  Non  equidem  volo  vos  inani- 
bus ladtare  blanditiis;  compertum  autem  ha- 
bete, quod,  ubicunque  terrarum  vitam  poftea 
agetis,  Tros  enim  Tyriufque  mihi  nullo  dif- 
crimine  habetur,  vota  mea  vos  femper  co- 
mitabuntur. 

Ut  morbo  detentis  profpere  confulere  pof- 
fitis,  ut  medici  officio  ex  omni  parte  rite  fungi 
queatis,  ut  per  longum  annorum  decurfum, 

quic? 

quicquid  felix  fauftumque  eft,  abunde  con- 
tingat, ut  generi  humano  diu  laeti  interlitis» 
ut  feri  ad  coelum  redeatis,  concedat  Deus 
Optimus  Maximus.  Dixi. 

